కె. శివనగౌడ నాయక్

కె. శివనగౌడ నాయక్ కర్ణాటక రాష్ట్రానికి చెందిన రాజకీయ నాయకుడు. ఆయన దేవదుర్గ శాసనసభ నియోజకవర్గం నుండి నాలుగుసార్లు ఎమ్మెల్యేగా ఎన్నికై 2008 జూలై 10 నుండి 2010 సెప్టెంబర్ 22 వరకు సామూహిక విద్య, ప్రజా గ్రంథాలయ, చిన్న పొదుపు & లాటరీ శాఖల మంత్రిగా పని చేశాడు.
రాజకీయ జీవితం 
కె. శివనగౌడ నాయక్ జనతాదళ్ (సెక్యులర్) పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2008 కర్ణాటక శాసనసభ ఎన్నికలలో దేవదుర్గ శాసనసభ నియోజకవర్గం నుండి జేడీఎస్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఎ. వెంకటేష్ నాయక్‌పై 4587 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికై 2008 జూలై 10 నుండి 2010 సెప్టెంబర్ 22 వరకు సామూహిక విద్య, ప్రజా గ్రంథాలయ, చిన్న పొదుపు & లాటరీ శాఖల మంత్రిగా పని చేశాడు. ఆయన ఆ తరువాత  జనతాదళ్ (సెక్యులర్) పార్టీకి & ఎమ్మెల్యే పదవికి రాజీనామా చేసి భారతీయ జనతా పార్టీలో చేరి 2009లో జరిగిన అప్ ఎన్నికలో బీజేపీ అభ్యర్థిగా పోటీ చేసి రెండోసారి ఎమ్మెల్యేగా ఎన్నికయ్యాడు.

కె. శివనగౌడ నాయక్ 2013 కర్ణాటక శాసనసభ ఎన్నికలలో దేవదుర్గ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఎ. వెంకటేష్ నాయక్ చేతిలో 3700 ఓట్ల తేడాతో ఓడిపోయాడు. ఆయన 2014లో జరిగిన లోక్‌సభ ఎన్నికలలో రాయచూర్ లోక్‌సభ నియోజకవర్గం నుండి  బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి బి.వి. నాయక్ చేతిలో 1,499 ఓట్ల స్వల్ప తేడాతో ఓడిపోయాడు. 

కె. శివనగౌడ నాయక్ 2016లో దేవదుర్గ నియోజకవర్గానికి జరిగిన ఉప ఎన్నికలో బీజేపీ అభ్యర్థిగా పోటీ చేసి మూడోసారి ఎమ్మెల్యేగా ఎన్నికయ్యాడు. ఆయన 2018 కర్ణాటక శాసనసభ ఎన్నికలలో దేవదుర్గ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఎ రాజశేఖర్ నాయక్‌పై 21,045 ఓట్ల మెజారిటీతో గెలిచి నాల్గొవసారి ఎమ్మెల్యేగా ఎన్నికయ్యాడు. 

కె. శివనగౌడ నాయక్ 2023 కర్ణాటక శాసనసభ ఎన్నికలలో దేవదుర్గ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి కరెమ్మ నాయక్ చేతిలో 34,256 ఓట్ల తేడాతో ఓడిపోయాడు.
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:1939 జననాలు
వర్గం:భారతీయ జనతా పార్టీ రాజకీయ నాయకులు
వర్గం:2008 కర్ణాటక శాసనసభ్యులు
వర్గం:2018 కర్ణాటక శాసనసభ్యులు